**Evidenčné číslo u Dopravcu:** /LMK/2019 **Evidenčné číslo u obce:**

|  |
| --- |
| **ZMLUVA O POSKYTNUTÍ PRÍSPEVKU** **NA ÚHRADU NÁKLADOV DOPRAVNÝCH SLUŽIEB** **V  PRÍMESTSKEJ AUTOBUSOVEJ DOPRAVE**uzavretá podľa § 269 ods. 2 Obchodného zákonníka Zák. č. 513/1991 Zb. v znení neskorších predpisov a § 22 ods. 4 Zák. č. 56/2012 Z. z. o cestnej doprave v znení neskorších predpisov  |

**Článok 1.**

**Zmluvné strany**

* 1. **Dopravca:**

Obchodné meno: **ARRIVA Liorbus, a.s.**

Sídlo: Bystrická cesta 62, 034 01 Ružomberok

Korešpondenčná adresa: J. Kačku č. 1, 034 95 Likavka

IČO: 36 403 431

DIČ: 2020127835

IČ DPH: SK2020127835

Bankové spojenie: VÚB, a.s.

Číslo účtu IBAN: SK70 0200 0000 0000 0180 4342

SWIFT (BIC): SUBASKBX

Zapísaná: v OR Okresného súdu Žilina,

 Oddiel: Sa, Vložka číslo: 10334/L

Zastúpená: predseda predstavenstva, a.s: László Ivan

 podpredseda predstavenstva, a.s.: Ing. Milan Mojš

 člen predstavenstva, a.s.: Ing. Karol Petöcz

Prokurista: Ing. Karol Petöcz

Kontakt: e-mail: sekretariat.rk@arriva.sk

 tel. číslo: 044/4322495

Prevádzková oblasť: Liptovský Mikuláš

Adresa umiestnenia: Štefánikova 2, 031 01 Liptovský Mikuláš

Osoba zodpovedná za plnenie zmluvy: Ing. Ľubomíra Urbanová, vedúca prevádzky

Kontakt: e-mail: veduci.lm@arriva.sk

 telefón: 044/4314641, 0908 499 063

(ďalej len „**dopravca**“**)**

**A**

* 1. **Obec**

Názov: **Obec Galovany**

Sídlo: Galovany 67, 032 11 Liptovský Mikuláš

 IČO: 00 315 184

DIČ: 2020581343

 Bankové spojenie: Prima banka Slovensko, a.s.

Číslo účtu IBAN: SK38 5600 0000 0081 0730 8001

SWIFT (BIC): KOMASK2X

V mene ktorej koná: Miroslav Kubáň, starosta

(ďalej len „**obec**“a spoločne s dopravcom len „**Zmluvné strany**“)

**uzavierajú túto Zmluvu o poskytnutí príspevku na úhradu nákladov dopravných služieb v prímestskej autobusovej doprave (ďalej len „Zmluva“).**

**Článok 2.**

## Predmet Zmluvy

2.1 Na základe dopravnej licencie udelenej Žilinským samosprávnym krajom dňa

 28.11.20019 číslo spisu: 06059/2019/OD a Zmluvy o službách prímestskej autobusovej

 dopravy vo verejnom záujme v dopravnom regióne Liptov, číslo zmluvy Objednávateľa:

 1053/2019/OD uzavretá so Žilinským samosprávnym krajom, ktorá je evidovaná pod č.

 95/RK/2019 u dopravcu, zmluva bola podpísaná dopravcom dňa 13.11.2019 a

 predsedníčkou ŽSK dňa 29.11.2019, dopravca prevádzkuje prostredníctvom

 prevádzkovej oblasti uvedenej v Čl. 1 tejto Zmluvy prímestskú autobusovú dopravu na

 autobusovej linke číslo 505423 Liptovský Mikuláš – Galovany – Svätý Kríž –

 Lazisko.

* 1. Prepravy vykonávané dopravcom spojmi na autobusovej linke uvedenej v predchádzajúcom bode cez soboty, nedele a sviatky a vo večerných hodinách (ďalej len „**dopravné služby**“) sú ekonomicky nevýhodné, s nízkou obsaditeľnosťou. Pokiaľ by nedošlo k poskytnutiu príspevku podľa tejto Zmluvy, mal by dopravca z hľadiska svojich obchodných záujmov snahu po súhlase dopravného správneho orgánu dopravné služby neposkytovať vôbec alebo neposkytovať ich v požadovanom rozsahu.
	2. Zmluvné strany sa dohodli, že dopravca bude v záujme obce vykonávať prepravu cestujúcich formou prímestskej autobusovej dopravy na autobusovej linke a spojoch uvedených v bodoch 2.1. a  2.2. tejto Zmluvy a obec poskytne na úhradu poskytnutých dopravných služieb príspevok vo výške dohodnutej v Čl. 4 tejto Zmluvy (ďalej len „**príspevok**“).

**Článok 3.**

**Práva a povinnosti**

**dopravcu a cestujúcich**

3.1. Dopravca je povinný okrem práv a povinností vyplývajúcich z tejto Zmluvy, v rámci základných povinností dopravcu v  pravidelnej doprave uvedených v  § 11 Zák. č. 56/ 2012 Z. z. o cestnej doprave v znení neskorších predpisov (ďalej len „**zákon o cestnej doprave**“):

1. prevádzkovať pravidelnú dopravu na linkách uvedených v tejto Zmluve v súlade s udelenou dopravnou licenciou, Zmluvou o službách vo verejnom záujme a touto Zmluvou, (prevádzková povinnosť),
2. prepravovať cestujúcich podľa tarify zverejnenej na svojom webovom sídle (tarifná povinnosť) a vydať cestujúcemu cestovný lístok potvrdzujúci zaplatenie cestovného,
3. uzatvoriť zmluvu o preprave osôb s každým cestujúcim pripraveným na zastávke na trase autobusovej linky v čase odchodu autobusu podľa cestovného poriadku (prepravná povinnosť) zverejneného na svojom webovom sídle s výnimkou tých prípadov, ktoré sú uvedené v cit. ust. zákona o cestnej doprave.

3.2. Dopravca má ďalšie práva a povinnosti uvedené v zákone o cestnej doprave a v Prepravnom poriadku zverejnenom na svojom webovom sídle.

3.3. Vzťah medzi prepravovanými cestujúcimi a dopravcom sa posudzuje podľa Občianskeho zákonníka Zák. č. 40/1964 Zb. v znení neskorších predpisov (ďalej len „**Občiansky zákonník**“) a podľa zákona o cestnej doprave. Cestujúci majú práva a povinnosti uvedené v cit. zákonoch a v Prepravnom poriadku dopravcu.

**Článok 4.**

**Výška príspevku a platobné podmienky**

4.1. Obec sa zaväzuje **poskytnúť príspevok** vo výške štyridsaťdeväť eur a sedemdesiatdeväť eurocentov (49,79 EUR) mesačne.

 K výške príspevku bude účtovaná DPH vo výške, akú ustanovuje všeobecne záväzný právny predpis upravujúci výšku dane z pridanej hodnoty.

4.2. Príspevok bude obec platiť na základe faktúry vystavenej dopravcom a to mesačne pozadu, bezhotovostnou formou na bežný účet dopravcu, v lehote splatnosti 30 dní odo dňa doručenia faktúry v súlade s § 340b Obchodného zákonníka Zák. č. 513/1991 Zb. v znení neskorších predpisov (ďalej len „**Obchodný zákonník**“).

4.3. Príspevok sa považuje na účely tejto Zmluvy za zaplatený dňom pripísania finančných prostriedkov na bežný účet dopravcu.

4.4. Ak obec nezaplatí faktúru včas a v správnej výške, môže mu dopravca účtovať úroky z omeškania vo výške 0,05% z nezaplatenej sumy za každý deň omeškania.

# **Článok 5.**

**Všeobecné ustanovenia**

5.1. Zmluva sa uzatvára na dobu neurčitú od 1.1. 2020.

5.2. Zmluvu je možné ukončiť písomnou dohodou Zmluvných strán alebo jednostranne odstúpením od zmluvy niektorou Zmluvnou stranou pri podstatnom porušení Zmluvy alebo výpoveďou Zmluvy niektorou Zmluvnou stranou.

5.3. Nezaplatenie príspevku obcou považujú Zmluvné strany za podstatné porušenie Zmluvy.

5.4. V prípade vypovedania Zmluvy dopravcom z dôvodu, že obec nezaplatila príspevok včas a v správnej výške, je výpovedná lehota štrnásť (14) dní a začína plynúť dňom doručenia výpovede obci. Pre všetky ostatné prípady vypovedania Zmluvy niektorou Zmluvnou stranou je výpovedná lehota jeden (1) mesiac a začína plynúť od prvého dňa nasledujúceho mesiaca po doručení výpovede druhej Zmluvnej strane.

* 1. Túto Zmluvu je možné meniť a dopĺňať výlučne formou písomných, vzostupne číslovaných dodatkov podpísaných oboma Zmluvnými stranami. V prípade akéhokoľvek nedorozumenia, sporu alebo sporného nároku sa Zmluvné strany zaväzujú riešiť ich prednostne cestou vzájomnej dohody.

 **Článok 6.**

 **Záverečné ustanovenia**

* 1. Pokiaľ nie je v Zmluve dohodnuté inak, riadia sa ďalšie práva a povinnosti Zmluvných strán Obchodným zákonníkom a zákonom o cestnej doprave.
	2. Túto zmluvu obec povinne zverejňuje v zmysle § 768h Obchodného zákonníka v spojení s § 5a Zák. č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a § 47a Občianskeho zákonníka.
	3. Táto Zmluva nadobúda platnosť dňom jej podpisu Zmluvnými stranami a účinnosť dňom 01.01.2020 za predpokladu, že bola obcou zverejnená v súlade so všeobecne záväznými právnymi predpismi uvedenými v bode 6.2. tejto Zmluvy.
	4. Všetky nároky a úkony vyplývajúce z tejto Zmluvy musia byť voči druhej Zmluvnej strane uplatnené písomne doporučeným listom alebo odovzdané osobne. Povinnosť Zmluvných strán doručiť písomnosť sa splní, len čo druhá Zmluvná strana písomnosť prevezme alebo len čo ju subjekt zabezpečujúci jej doručenie vráti odosielateľovi ako nedoručiteľnú, alebo ak doručenie písomnosti bolo zmarené konaním alebo opomenutím adresáta. Účinky doručenia nastanú aj vtedy, ak adresát prijatie písomnosti odmietne. Doručenie pre účely tejto Zmluvy sa považuje za platne a účinne vykonané vtedy, ak sa doručuje u dopravcu na adresu umiestnenia prevádzkovej oblasti, korešpondenčnú adresu alebo adresu sídla a u obce na adresu sídla uvedené v tejto Zmluve.
	5. Zmluvné strany vyhlasujú, že sú spôsobilé k právnym úkonom. Ďalej zmluvné strany vyhlasujú, že Zmluvu uzavreli slobodne, vážne a bez omylu, že Zmluva nebola uzavretá v tiesni, ani za nápadne nevýhodných podmienok, Zmluvu si pozorne prečítali, jej obsahu porozumeli a na znak súhlasu Zmluvu podpísali.
	6. Zmluva je vyhotovená v dvoch (2) rovnopisoch, z ktorých každá zmluvná strana obdrží po jednom (1) rovnopise.

V Ružomberku dňa: 15.12.2019 V Galovanoch dňa: ....................

**dopravca: obec:**

.................................... ..............................................

 Ing. Karol Petöcz Miroslav Kubáň

 prokurista starosta